en en fr ne de nl nl en en af nl en nl nl en en nl fr nl nl af af af af af af af af af af en en en fr nl en nl en en af fr nl en af af en af af en af fr en en af fr nds en nl fr nl en af af es af nl en nl nl en af en en en en
Rhodé lê tuig neer by feeste – DieHoorn
December 14, 2017December 14, 2017
Rhodé Snyman (regs), uitvoerende hoof van Kunste Onbeperk en die voorsitter van Kunste Onbeperk, Crispin Sonn, Dinsdag by die alge­mene jaarvergade­ring. Foto: Schalk le Roux
DIE uitvoerende hoof van Kunste Onbeperk, die maatskappy wat die KKNK en Klein Karoo Klassique aanbied, Rhodé Snyman, sal nog net tot na volgende jaar se KKNK betrokke wees by Oudts­hoorn se feeste.
Die voorsitter van Kunste Onbeperk, Cripin Sonn, het Dinsdagoggend tydens die algemene jaar­vergadering van Kunste Onbeperk bekend gemaak dat Snyman haar bedanking ingedien het. Snyman, wat 25 jaar gelede by die KKNK betrokke geraak het, sal aanbly tot na volgende jaar se KKNK.
Snyman is ’n boorling van die Klein Karoo wat haar laerskoolopleiding op De Rust en hoër­skoolop­leiding op Oudtshoorn voltooi het.
Sy was ’n stigterslid van die KKNK en sedert die eerste fees in 1995 deeltyds betrokke. In 1996 is sy aangestel as assistent van die eerste hoof- uitvoerende beampte, Pieter Fourie, en eerste feesdirekteur, Karen Meiring. Sy was die fees se eerste media-skakelpersoon en is daarna bevorder tot bemarkingsbestuurder, toe tot korporatiewe bestuurder en later tot bedryfshoof. Sy het na Brett Pyper se vertrek in 2014 as uitvoerende hoof in sy plek waargeneem en is in Mei 2015 aangestel as uitvoe­rende hoof van Kunste Onbeperk.
Oor haar betrokkenheid in die beginjare van die KKNK vertel Snyman soos volg: “Ek het vir Nic Barrow in 1993 gehelp met die uitnodigings aan rolspelers vir die openbare vergadering op Oudts­hoorn in Januarie 1994. Hierdie vergadering is waar Andrew Marais ’n tjek namens Nasionale Pers aan die voorgenome fees oorhandig het. Ek was lid van Jans Rautenbach se programkomitee en later in 1994, toe Karen Meiring deur Pieter Fourie as feesbestuurder aangestel is, het ek betrokke geraak as mediabeampte en administra­tiewe assitent – aanvanklik op ’n vryskutbasis. Ek het ’n voltydse betrekking by die KKNK aanvaar in 1996 na afloop van die tweede fees.”
Snyman sê die passie waarmee die KKNK jaarliks beplan en tot uitvoering gebring word, is iets wat deur die jare nooit verander het nie.
“Dit is opwindend dat die portefeulje van projek­te kon vergroot en Klein Karoo Klassique en die Teksmark bygekom het. En sedert Hugo Theart betrokke geraak het as kreatiewe hoof het ons ook inhuis die vermoë teruggeneem om produksies van skaal en omvang self te vervaardig en elders in Suid-Afrika aan te bied.”
Snyman sê sy sien uit na die toekoms.
“Ek verruil Oudtshoorn vir Paradysstrand, naby Jeffreysbaai. Ek verlaat Kunste Onbeperk omdat ek ’n aanbod aanvaar het om die belange van die Shanti Nilaya Trust, wat een van Klein Karoo Klassique se borge is, te bestuur. Ek is baie opgewonde daaroor en sien geweldig uit na die nuwe uitdagings.”
Sonn het Snyman vir haar toegewyde diens oor die afgelope bykans 25 jaar bedank en haar sukses met haar nuwe loopbaanplanne toegewens.
“Kunste Onbeperk, die KKNK en Klein Karoo Klassique is Rhodé groot dank verskuldig,” het hy gesê.
Sonn het ook bekend gemaak dat die direksie nou met ’n proses begin om ’n opvolger vir Snyman te soek.
Ervaar 24 jaar se visuele kuns-hoogtepunte by KKNK25
March 7, 2019March 9, 2019
‘n HOOGTEPUNT by vanjaar se visuele kunsuitstallings by die 25ste KKNK is ongetwyfeld die KKNK25-terugblikuitstalling met werke van die...
January 24, 2019January 24, 2019
WOON jy op Oudtshoorn? Is jy in 1994 gebore? Is jy 70 jaar of ouer? As jou antwoord ja...
KKNK se Gesprekke met skrywers gaan boei
March 29, 2018March 29, 2018
Deur Marlene Malan Die 23 gesprekke met skrywers by vanjaar se KKNK bied iets vir elke boekesmaak – van...
Hier is die wenners van Dowwe Dolla-kaartjies
March 22, 2018March 22, 2018
DIE 10 lesers van Die Hoorn wat elkeen ’n dubbelkaartjie gewen het na die KKNK-produksie Dowwe Wicus en Dolla...
Doen nou aansoek vir KKNK 2019
May 31, 2018May 31, 2018
AANSOEKE vir insluiting op die KKNK-program van die 25ste fees wat in Maart 2019 plaasvind, kan nou ingedien word....
April 12, 2018April 12, 2018
Ons onthou KKNK 2018 en almal wat kom deel het in die kunste, die kuier en die Klein Karoo!
Van ’n ryding tot ’n kitsbank!
April 12, 2018April 12, 2018
Een van die interessante voertuie wat vanjaar by die KKNK te sien was, was hierdie Absa-voertuig in Baron van...
KKNK 2017: Teaterverkope groei met 6%
April 20, 2017April 20, 2017
Deur Liesel le Roux POSITIEWE terugvoer stroom in oor veral die Uitkampteater, Speelbos by Arbeidsgenot (die kinderprogram) en die...
Die spesiale Klein KarooLamgelê deur Telkom-opgradering
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details